Wilhelmshöhe bakkelandskapspark

Wilhelmshöhe bakkelandskapspark (tysk: Bergpark Wilhelmshöhe) i Kassel i den tyske delstaten Hessen ble påbegynt i 1696 etter en ide av landgreve Karl von Hessen-Kassel. Formålet med opprettelsen av parken var å styrke grevskapets eneveldige posisjon mot innflytelse fra andre adelshus i Europa. Parken som omfatter 240 hektar bakkelandskap er den største i sitt slag i Europa. Herkulesmonumentet på parkens høyeste punkt rager 70 meter i været. Derfra løper kunstige vannfall og fontener nedover åsryggen. Parken inneholder også den kunstig anlagte ruin Löwenburg og Wilhelmshöhe slott som rommer den statlige hessiske kunstsamling. Wilhelmshöheparken regnes som «bakkelandskapspark» (tysk: Bergpark) som Europas største. Parken ble 23. juni 2013 oppført på UNESCOs verdensarvliste. Referanser Eksterne lenker (de) Offisielt nettsted (en) Bergpark Wilhelmshöhe – kategori av bilder, video eller lyd på Commons (en) Bergpark Wilhelmshöhe – galleri av bilder, video eller lyd på Commons